|  |
| --- |
| **INFO FRA** **Småmeis****Oktober** |

|  |
| --- |
|  |

****

|  |
| --- |
| Og vipps var september historie 😊 og oktober er godt i gang.Selv om dinosaurtema har blitt litt så som så, ser vi at interessen blant barna er der. Vi må tilføre litt nytt inn. Og etter foreldremøtet fikk jeg noen ideer vi kan bruke. Gjennom et lektema vil barna oppleve en god arena for sosial og språklig samhandling, samt opplevelse av glede, humor, spenning og engasjement både alene og sammen med andre. I denne prosessen vil vi følge barnas interesser og derfor vil veien bli til mens vi går.Vi jobber videre med munnmotorikk i språklek. Dette er strukturerte språkleker som stimulerer og utvikler barnas språklige bevissthet. Rammeplanen sier at alle barn skal få god språkstimulering gjennom barnehagehverdagen og at alle barn skal få delta i aktiviteter som fremmer kommunikasjon og en helhetlig språkutvikling. Munnmotorikk handler om å bli bevisst hvordan lydene formes og lages i munnen.Etter friluftsuka så vi hvor glade barna er i være ute og gå på turer. Derfor vil det bli fast turdag hver torsdag framover, i tillegg til andre dager innimellom. Nå starter vi opp med «filosofisamtaler». Her skal vi sammen filosofere over ulike temaer som omhandler sosial kompetanse. Her skal barna bli godt kjent med Kanin og Piggsvin gjennom ti små vennebøker. Høytlesingsprosjektet vårt skal vi også sette i gang med. Her vil vi ha faste høytlesingsstunder hvor vi leser bøker som tar for seg ulike temaer. Nå starter vi opp med tema om vennskap. Når barna lytter til fortellinger og eventyr som blir lest og fortalt, går de videre på veien mot et økt ordforråd, et bedre talespråk og større språkforståelse. I tillegg vil vi også gjøre barna bevisste på hvordan de kan være en god venn og samtidig, gjennom ulike aktiviteter knyttet opp mot temaet, bli trygge i seg selv og å få forståelse for andre. Tema om vennskap vil handle om det å vente på tur, samarbeide, dele og bli enige.  |

|  |  |  |  |  |
| --- | --- | --- | --- | --- |
| **Viktige datoer i oktober:**31. oktober: Planleggingsdag – barnehagen er stengt | **Formings-aktiviteter:**Lage et felles bildeLage vulkan | **Språklek:**Munnmotorikk  |

|  |
| --- |
|  |

**Bursdager i oktober:**Matheo fyller 3 år 19. oktober - HURRA(Vi feirer dagen før) |
|  | **Månedens sang:**God morgenEn elefant kom marsjerende.Den som deler | **Månedens fortelling:**DinosaurtogetVennebøker om Kanin og piggsvin | **Månedens rim og regle:**Fem små kaninerEn gul knapp | **Månedens forsøk:**Cola og mentos |

**FAGOMRÅDER:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**:Barnehagen skal bidra til at barna leker med språk, symboler og tekst og stimulere til språklig nysgjerrighet, bevissthet og utvikling. | **Kropp, bevegelse, mat og helse:**Barnehagen skal bidra til at barna opplever, trivsel, glede og mestring ved allsidige bevegelseserfaringer, inne og ute, året rundt. | **Kunst, kultur og kreativitet:**Barnehagen skal legge til rette for samhørighet og kreativitet ved å bidra til at barna får være sammen om å oppleve og skape kunstneriske og kulturelle uttrykk. | **Natur, miljø og teknologi:**Barnehagen skal bidra til at barna opplever, utforsker og eksperimenterer med naturfenomener og fysiske lover. | **Antall, rom og form:**Barnehagen skal legge til rette for at barna erfarer størrelser i sine omgivelser og sammenligner disse. | **Etikk, religion og filosofi:**Barnehagen skal bidra til at barna får kjennskap til, forstår og reflekterer over grunnleggende normer og verdier. | **Nærmiljø og samfunn:**Barnehagen skal bidra til at barna erfarer at alle får utfordringer og like muligheter til deltakelse. |

|  |
| --- |
| **Rammeplan om:****Mangfold og gjensidig respekt:**Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.**Sosial kompetanse:**I barnehagen skal barna kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap.**Livsmestring og helse:**Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing.**Lek og læring:**Leken skal ha en sentral plass i barnehagen, og lekens egenverdi skal anerkjennes. Leken skal være en arena for barnas utvikling og læring, og for sosial og språklig samhandling. Barnehagen skal bidra til læringsfellesskap der barna skal få bidra i egen og andres læring.**Omsorg:**Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring.**Danning:**Barnehagen skal bidra til at barna kan forstå felles verdier og normer som er viktige for fellesskapet. |

|  |
| --- |
| **Måneden som gikk:**I september har vi vært ganske mye ute. I friluftsuka var vi på tur nesten hver dag. Vi gikk til både Kjenseth, trollskogen og til gapahuken. Sammen gjorde vi oppdrag vi fikk fra Kåre Kråke i naturoppdraget. Vi spiste lunsj i det fri, hadde bål, lekte masse i skogen og hadde hvilestund i hengekøyer. I brannvernuka hadde vi fokus på brann og hva vi må gjøre dersom det brenner. Vi øvde på å slukke «brann», og brukte barnehagens brannslange og vi lekte at vi var brannmenn. Henry førstehjelp besøkte oss også, og vi lagde vårt eget bamsesykehus. Uka ble avsluttet med besøk av brannbil og Brannbamsen Bjørnis. 😊I språklek starta vi opp med munnmotorikk (og ikke lytteøvelse slik det stod i månedsplanen). Vi brukte tunga på alle måter da vi lekte «den lille kona som vasket», da var tennene vinduer som måtte vaskes både innvendig og utvendig, tak og gulv i munnen måtte vaskes, og teppet (tunga) ble ristet. Ganske morsomt, men også litt vanskelig.Torsdag 12. september arrangerte vi høstfest på Kjenseth. Vi serverte grønnsakssuppe og rundstykker. I forkant hadde barna bakt, og de var også med på å kutte grønnsaker. Noen av grønnsakene var egenproduserte. 😊Takker dere foreldre for gode oppstartsamtaler. 😊 |

|  |  |
| --- | --- |
| **Informasjon:*** **Flaske: barna skal ha sin egen drikkeflaske. Den tas med hjem jevnlig for vask.**
* **Barna må ha egne vaskeservietter til bleieskift**
* **Tursekk: Nå skal barna ha sin egen tursekk på garderobeplassen sin**
* **Innesko: Godt å ha på hardt og glatt gulv**
* **Månedsplan legges ut på web – ønsker dere papirutgave så gi beskjed**

**Klær:****NB! MERK KLÆR OG SKO GODT OG TYDELIG MED RIKTIG NAVN****Det er fint om barna har 2 skift, ett i sekken og ett i skapet.****Husk:**Gi beskjed når barnet har fri eller er syk.HilsenKim og Sølvi | **Dagsrytmen vår:****06.30.-07.00 Bhg åpner,frilek på basen.** **07.00.-08.00 Frokost på basen****08.00.-09.30 Lek på basen.****09.30- 09.45. Samling.** **09.45 -11.00. Pedagogiske aktiviteter****11.00-11.30. Lunsj/smøremåltid.****12.00 – 13.30 Legging/hvilestund.****13.30-14.00. Utelek****14.00-14.30. Mellommåltid****14.30-17.00. Lek ute/inne til bhg stenger.** |